title: Motor de combustión
text: Un motor de combustión ye un mecanismo que produz una fuerza motriz a traviés d'a transformación d'a enerchía d'un combustible.
  
  Tipos de motors de combustión
  Totz os motors de combustión se componen d'una maquinaria y un fluido de treballo. O fluido de treballo, a ormino un gas, ye o que transporta la calor d'o foco calient a lo foco fredo de traza que n'obtenemos un treballo. En particular, os motors de combustión emplegan como foco calient una reacción quimica exotermica u combustión.
  
  Seguntes como faigan servir iste fluido de treballo, podemos clasificar os motors.
  
  Seguntes o ciclo
  De ciclo zarrato: O fluido de treballo se recicla entre o foco fredo y o foco calient, siempre ye o mesmo gas. Asinas se puet utilizar un fluido "de disenyo", CFC's, sodio liquido, mercurio, CO2 ecetra., encara que o problema principal ye que s'ha d'enfriar siempre o fluido en un foco fredo.
  De ciclo ubierto: O fluido de treballo s'agafa de l'exterior, se calenta, pasa a lo foco fredo y se libera a l'atmosfera. En cada ciclo, lo fluido de treballo s'esviella. O fluido de treballo siempre será l'aire de l'atmosfera y hemos de treballar con as propiedatz d'iste, l'aventalla ye que no mos hemos de preocupar d'o foco fredo.
  
  Seguntes a combustión
  De combustión esterna: Os gases resultants d'a combustión no dentran en o motor. S'emplegan ta calentar o fluido de treballo por meyo d'un intercambiador de calor. Eixemplos: (ciclo ubierto) maquina de vapor, (ciclo zarrato) Motor Stirling, turbinas de vapor.
  De combustión interna: Os gases resultants d'a combustión fan parti d'o fluido de treballo d'o motor. Eixemplos: motors Otto, Diesel, turbinas de gas (reactors). Totz ells son de ciclo ubierto.
  
  Motors de combustión interna
  En o caso d'os automobils o pistón ye unito a una biela y ista fa de palanca sobre un cigonyal que ye un eixe que convierte o movimento linial en un movimento contino de rotación.
  
  Motors de quatre tiempos
  Como diz o suyo nombre tien quatre fases:
  Fase d'admisión: dentran l'aire y o combustible mezclatos.
  Fase de compresión: o pistón repreta a mezcla y s'enciende una purna.
  Fase d'esclatata: esclata o combustible, empuixando lo pistón entabaixo.
  Fase d'espulsión de gases: se forachitan os repuis d'a combustión.
  
  Motors de dos tiempos
  Tien dos fases:
  Fase d'admisión-compresión
  Fase de potencia-escape
  
  combustión